

ที่ มท ๐๘๑๖.๒/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤษภาคม ๒๕๖๓

เรื่อง ขอความอนุเคราะห์แจ้งการขยายกลุ่มเป้าหมายการจัดสรรเงินอุดหนุนนักเรียนทุนเสมอภาคเพิ่มเติม

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๑๔๒๑ ลงวันที่ ๑๔ พฤษภาคม ๒๕๖๓

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา

 ที่ กสศ.๐๔/๐๓๕๓๒/๒๕๖๓ ลงวันที่ ๑๙ พฤษภาคม ๒๕๖๓ จำนวน ๑ ชุด

 ตามหนังสือที่อ้างถึง กรมส่งเสริมการปกครองท้องถิ่น ขอความอนุเคราะห์จังหวัดแจ้งองค์กรปกครองส่วนท้องถิ่น ดำเนินการแจ้งข้อมูลการจัดสรรเงินอุดหนุนนักเรียนทุนเสมอภาคเพิ่มเติม เพื่อช่วยเหลือนักเรียนทุนเสมอภาคในระดับชั้นประถมศึกษาปีที่ ๑ - ๖ ที่ได้รับเงินอุดหนุนแบบมีเงื่อนไขต่อเนื่องจากปีการศึกษา ๒๕๖๒ (๑๐ จังหวัดนำร่อง) เพื่อบรรเทาความเดือดร้อน เนื่องจากสถานการณ์การระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อนักเรียนทุนเสมอภาค นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา ว่า ยังมีนักเรียนชั้นอนุบาลและนักเรียนชั้นมัธยมศึกษาตอนต้น ซึ่งอยู่ในโครงการของกองทุนเพื่อความเสมอภาคทางการศึกษาที่ได้รับผลกระทบจากสถานการณ์ดังกล่าว แต่ยังไม่ได้รับความช่วยเหลือเพิ่มเติม จึงขยายกลุ่มเป้าหมายในการจัดสรรเงินอุดหนุนนักเรียนทุนเสมอภาคเพิ่มเติม (๑๐ จังหวัดนำร่อง) ในระดับอนุบาลและระดับมัธยมศึกษาตอนต้น ดังนั้น เพื่อให้การดำเนินการดังกล่าว เป็นไปด้วยความเรียบร้อยและบรรลุวัตถุประสงค์ จึงขอความอนุเคราะห์จังหวัดแจ้งองค์กรปกครองส่วนท้องถิ่น ดำเนินการดังนี้

 ๑. สร้างความเข้าใจให้สถานศึกษาถือปฏิบัติตามหลักเกณฑ์ แนวทางการจัดสรรเงินอุดหนุนนักเรียนทุนเสมอภาคเพิ่มเติม (ฉบับปรับปรุง) และติดตามการดำเนินงานของสถานศึกษาให้แล้วเสร็จภายในวันที่ ๒๖ มิถุนายน ๒๕๖๓

 ๒. ขอความร่วมมือสถานศึกษาเป็นหน่วยจัดการและดำเนินการจัดสรรเงินอุดหนุนเพิ่มเติม โดยสามารถตรวจสอบรายชื่อนักเรียนทุนเสมอภาคที่ได้รับการจัดสรรเงินอุดหนุนเพิ่มเติมและรายงานผลการใช้จ่ายเงินอุดหนุนเพิ่มเติมผ่านระบบคัดกรองนักเรียนทุนเสมอภาค : http://dla.thaieduforall.org/

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324